DA
29.9.2023
4.
Den Europæiske Unions Tidende
C 344/237
Fremstillingsmetode
Livscyklusskemaet bringes i overensstemmelse med følgende ændringer.
Der er indført en procedure for udvælgelse af sorter.
Direkte såning udgår, da denne metode ikke længere anvendes.
Podning anføres, da denne metode nu er tilladt.
Regelbemærkningen om, at plantebeskyttelsesmidler skal overholde de angivne behandlingsfrister, udgår.
For hver parcel tilføjes en analyse af kvælstofrester mellem 1. januar og 30. april og en øvre grænse for tilførsel af kvælstofgødning og rester på 150 enheder pr. ha.
Desuden tilføjes en pligt til genanvendelse af brugt landbrugsplast.
Der indsættes et nyt afsnit om vanding af afgrøderne.
Producenten skal anvende beslutningsstøtteværktøjer til at begrunde vanding.
Høstperioden ændres fra datoangivelser til modenhedskriterier.
Begrebet udbytte udgår af varespecifikationen.
Kriterierne for godkendelse, sortering og størrelsessortering suppleres.
Emballering og opbevaring af melonerne ændres, idet minimumsantallet pr. bakke sættes ned til ni meloner.
En frist på højst 48 timer fra høst til afsendelse tilføjes.
Begrundelsen for, at emballeringen skal foregå i området, præciseres.
Enhedsdokumentet berøres ikke af denne ændring.
5.
Tilknytning til det geografiske område
Der indføjes en forklarende sætning om, at tilknytningen til det geografiske område hviler på produktets fastslåede kvalitet og dets omdømme.
Melonernes vægt ændres i overensstemmelse med beskrivelsen af produktet.
Enhedsdokumentet berøres af denne ændring.
6.
Henvisninger til kontrolinstansen
I henhold til de gældende nationale forskrifter, der har til formål at harmonisere udarbejdelsen af varespecifikationer, ændres dette afsnit således, at kun navn og kontaktoplysninger på de kompetente nationale myndigheder (INAO og DGCCRF) fremgår.
Certificeringsorganets navn og kontaktoplysninger kan findes på INAO's websted.
Enhedsdokumentet berøres af denne ændring.
7.
Mærkning
Afsnittet »Mærkning« ændres i henhold til de gældende nationale forskrifter, der har til formål at harmonisere udarbejdelsen af varespecifikationer, således at den aktuelle tekst udgår og erstattes af en henvisning til de lovpligtige oplysninger.
Sammenslutningens logo ændres.
Enhedsdokumentet berøres af denne ændring.